อีกหนึ่งก้าวที่ยิ่งใหญ่ของ OfficeMate
[Advertorial] หากพูดถึง OfficeMate หลายคนคงนึกถึงภาพธุรกิจขายเครื่องใช้สำนักงานรายใหญ่ แต่จริงๆ แล้วตอนนี้ OfficeMate ขยายกลุ่มสินค้าออกไปมากกว่านั้น  ปัจจุบัน OfficeMate มีสินค้าหลากหลายประเภท  ครอบคลุมความต้องการของทุกธุรกิจ  ไม่ว่าจะเป็นธุรกิจโรงงาน ธุรกิจร้านอาหาร รับจัดเลี้ยง ธุรกิจโรงแรม  หรือแม้แต่ธุรกิจเวชภัณฑ์ และอุปกรณ์ทางการแพทย์
26 เม.ย. 2562

[Advertorial]
อีกหนึ่งก้าวที่ยิ่งใหญ่ของ OfficeMate / โดย ลงทุนแมน
หากพูดถึง OfficeMate หลายคนคงนึกถึงภาพธุรกิจขายเครื่องใช้สำนักงานรายใหญ่
แต่จริงๆ แล้วตอนนี้ OfficeMate ขยายกลุ่มสินค้าออกไปมากกว่านั้น
ปัจจุบัน OfficeMate มีสินค้าหลากหลายประเภท 
ครอบคลุมความต้องการของทุกธุรกิจ
ไม่ว่าจะเป็นธุรกิจโรงงาน ธุรกิจร้านอาหาร รับจัดเลี้ยง ธุรกิจโรงแรม 
หรือแม้แต่ธุรกิจเวชภัณฑ์
จนทำให้ทุกวันนี้ OfficeMate กลายเป็นธุรกิจที่มีรายได้รวมมากกว่า 8,000 ล้านบาท
แต่เชื่อหรือไม่ว่าจริงๆ แล้ว OfficeMate มีจุดเริ่มต้นมาจากการเป็นร้านขายส่งเครื่องเขียนที่มีหนี้สินหลักสิบล้านบาท
เพื่อให้ธุรกิจอยู่รอด และโดดเด่นจากคู่แข่ง
OfficeMate จึงเน้นไปที่การให้บริการลูกค้า และการการันตีว่าจะส่งสินค้าให้ลูกค้าภายในวันทำการถัดไป
เรื่องนี้ทำให้ OfficeMate ต้องลงทุนกับระบบการจัดการคลังสินค้า ประมวลผลคำสั่งซื้อของลูกค้าและการจัดซื้อสินค้าของกิจการเรื่อยมา
เพื่อให้การบริหารจัดการสต็อกมีประสิทธิภาพสูงสุด และสามารถส่งของให้กับลูกค้าตามกำหนด
ล่าสุด OfficeMate ก็ได้ลงทุนสร้างคลังสินค้าอัจฉริยะด้วยเงินกว่า 1,000 ล้านบาท
โดยคลังสินค้าอัจฉริยะนี้จะมีการนำเทคโนโลยีมาตรฐานสากลเข้ามาช่วย เพื่อเพิ่มประสิทธิภาพการบริหารจัดการสินค้าด้วย
เนื่องจากในปัจจุบัน OfficeMate มีการพัฒนาขยายสินค้าและบริการที่ตอบโจทย์ลูกค้ากลุ่มธุรกิจมากขึ้น
ไม่ว่าจะเป็นช่องทางการจัดจำหน่ายที่ใช้คอนเซ็ปต์ Omni-Channel
ประกอบด้วยร้านกว่า 80 สาขาทั่วประเทศ การสั่งซื้อผ่านโทรศัพท์ เว็บไซต์ แอปพลิเคชันมือถือ และช่องทางโซเชียลมีเดียอื่น
ระบบ e-Procurement ซึ่งเชื่อมต่อกับระบบของบริษัทลูกค้าโดยตรง
ทำให้กระบวนการจัดซื้อของลูกค้ามีประสิทธิภาพมากขึ้น 
ทั้งในด้านความสะดวก และ ระบบอนุมัติที่โปร่งใส
นอกจากนั้น คลังสินค้าอัจฉริยะนี้ ยังจะช่วยเพิ่มขีดความสามารถในการแข่งขันของ OfficeMate
ภายใต้กลยุทธ์ “O-F-M” เพื่อมุ่งสู่การเติบโตในอนาคต
O มาจาก OfficeMate O2O Service Excellence
OfficeMate เน้นการเป็น One-Stop Business Solutions เพื่อตอบโจทย์ความต้องการของลูกค้าธุรกิจ
ไม่ว่าจะเป็นสินค้าที่ครบครัน หรือบริการอย่างครบวงจร
โดยเฉพาะการจัดส่งสินค้าที่รวดเร็วและแม่นยำ 
จากระบบการบริหารจัดการคลังสินค้า และบริการจัดส่งสินค้าที่เป็นมาตรฐานสากล
F มาจาก Franchise Stores Nationwide
OfficeMate ได้สร้างแบรนด์แฟรนไชส์ร้านสะดวกซื้อเพื่อธุรกิจภายใต้ชื่อ “OfficeMate Plus+”
โดยผู้ลงทุนสามารถใช้เทคโนโลยีและระบบการจัดการคลังสินค้าของ OfficeMate
ทำให้สามารถขายสินค้าได้อย่างมีประสิทธิภาพเหมือน OfficeMate ทุกประการ
M มาจาก Marketplace for B2B Solutions
OfficeMate มีความต้องการที่จะเป็นผู้นำด้าน B2B E-Commerce 
โดย OfficeMate เตรียมเปิดตัว B2B Marketplace ในปลายปีนี้
เพื่อเปิดโอกาสให้ผู้ประกอบการรายย่อยสามารถเข้าถึงลูกค้าได้มากขึ้น
โดย OfficeMate จะเข้ามาช่วยสนับสนุนด้านการบริหารจัดการคลังสินค้า และการขนส่ง
อ่านมาถึงตรงนี้เราคงจะเห็นแล้วว่า หนึ่งในหัวใจสำคัญของ OfficeMate 
ก็คือการลงทุนกับระบบการบริหารจัดการสินค้าให้มีประสิทธิภาพ
ดังนั้นการลงทุนกับคลังสินค้าล่าสุด จึงน่าจะเป็นก้าวที่สำคัญของ OfficeMate 
เพื่อที่จะพัฒนา และเติบโตต่อไปอีกในอนาคต..